Die woelige meisiekind het die afgelope maande diep in mense oor die wêreld heen se harte gekruip nadat Melanie ‘n Facebook-bladsy gestig het, waarop sy haar hart en hulle lewens oopgestel het vir belangstellendes. “Omdat almal op die dorp my ken en altyd wou weet hoe dit gaan, was dit die maklikste uitweg.”
Hoewel al die aandag in dié tyd op haar en Antoiné was, was haar man Attie die stille held wat tuis oor sy dogtertjie se toestand gewroeg het terwyl hy vir die ander twee kinders, Matt (13) en Megan (10), ‘n normale lewe probeer skep.
En terwyl sy die lewegewende pasaangeër nou in ‘n klein “handsakkie” kan saamdra as sy snags haar eie bed vir Mamma s’n wil verruil, staan die hartmasjien en ventilator vir eers, hopelik vir altyd, ongebruik.